સોનાલી તાંડેલ (રિયા ચક્રવર્તી) મુંબઈમાં સોનાલી કેબલ સેન્ટર નામે કેબલ અને બ્રૉડબૅન્ડ સર્વિસ ચલાવે છે, પરંતુ અચાનક માર્કેટમાં એક કાઠિયાવાડી બિગ-બિગ બિઝનેસમૅન નારાયણસિંહ વાઘેલા (અનુપમ ખેર) શાઇનિંગ નામની નવી બ્રૉડબૅન્ડ સર્વિસ લઈને આવે છે અને આખા મુંબઈ શહેર પર ફરી વળે છે. મોટી શાર્ક માછલી નાની-નાની માછલીઓને ગળી જાય એ રીતે શાઇનિંગ કેબલ ધડાધડ નાની લોકલ કેબલ સર્વિસિસને ખાઈ જાય છે. એમાં આ સોનાલી કેબલનો પણ વારો નીકળી જાય છે, પરંતુ સોનાલી માથાફરેલી છે. તે આ બિઝનેસ-શાર્કને તાબે થવાનો ઇનકાર કરી દે છે. પરિણામે લોહી પણ વહે છે અને સોનાલીના નામની સુપારી પણ નીકળે છે.